El ministru d'Asuntos Esteriores y de Cooperación, Miguel Ángel Moratinos, almitió esti xueves que'l so colega alauita, Taleb Fassi Fihri, avisólu de la decisón del reinu alauí d'espulsar a Aminetu Haidar dende l'aeropuertu d'El Aaiún. Esa llamada produzse "sobre les once de la nueche" del día 13 de payares, según confesó'l ministru Moratinos ante la Comisón d'Asuntos Esteriores del Congresu. Al día siguiente, "cuando Haidar yá ta volando", Fassi Fihri volvió llamar al aministru español pa informalu de qu'espulsaren a l'activista saharaui. Con esta declaración la gobernanza socialista reconoz la so complicidá col réxime autocráticu de Marruecos nel casu Haidar.